[{"text_idx": "#000000", "text": "Beth wyt ti'n edrych am?"}, {"text_idx": "#000001", "text": "Mae\u2019r gymdogaeth hon yn cynnig bywyd pentref bywiog gydag ymdeimlad cryf o gymuned a phopeth sydd ei angen arnoch yn gyfleus wrth law. Mae\u2019n cynnig rhywbeth i bawb, p\u2019un a ydych yn chwilio am siop goffi leol, dawel i gwrdd a\u0302 ffrindiau neu\u2019n awyddus i roi cynnig ar lwybr cerdded newydd yn y lleoliadau deiliog niferus. Ewch i lawr Heol Merthyr lle mae rhai o\u2019r parciau, bwyd a diod gorau i\u2019w cael."}, {"text_idx": "#000003", "text": "Roedd hwn yn dir fferm am fwy na 1,000 o flynyddoedd. Ers 1981, mae'r safle wedi'i ddatblygu yn ganolfan gadwraeth. Erbyn hyn mae ganddo faes chwarae pren a bwthyn i\u2019r warden."}, {"text_idx": "#000004", "text": "Eglwys Plwyf fawr, hardd yn yr Eglwys Newydd a adeiladwyd yn 1884. Er mai addoli Duw yw ei phrif swyddogaeth, mae hefyd yn lleoliad gwych ar gyfer cyngherddau gydag organ."}, {"text_idx": "#000005", "text": "Yn lleoliad perffaith ar gyfer picnic, mae'r Comin yn frith o dai allan, gan gynnwys siop clustogwaith a chapel y Bedyddwyr sy'n croesawu pobl o bob oed a ffydd."}, {"text_idx": "#000006", "text": "Wedi'i sefydlu ym 1914 a\u2019i ddatblygu\u2019n gwrs Parcdir ardderchog, mae\u2019n enwog am ei dyllau Par 3 a Par 4 heriol."}, {"text_idx": "#000007", "text": "Tafarn deuluol sy'n croesawu cw\u0302n a chydag amrywiaeth o brydau arbennig bob dydd. Ymlaciwch yn eu gardd gwrw fawr yn ystod yr haf a chofiwch fwrw golwg dros y digwyddiadau cerddoriaeth fyw."}, {"text_idx": "#000008", "text": "Cyfforddus, hamddenol a bywiog. Mae'r dafarn hon yn berffaith i deuluoedd ac yn gweini ffefrynnau clasurol. Mae hon yn dafarn sydd wrth wraidd y gymdogaeth, gyda digon i'w weld a'i wneud o gwmpas - y lle perffaith i stopio i ddal eich gwynt!"}, {"text_idx": "#000009", "text": "Sefydliad bywiog sy'n gweini cawsiau cain, gwinoedd, bara a charcuterie wedi'u dewis yn ofalus i'r bobl leol yn yr ardal a thu hwnt."}, {"text_idx": "#000010", "text": "Yn ymestyn dros ddau lawr gyda ffenestri mawr, dyma'r lle perffaith i wylio\u2019r byd a\u2019i bethau! Mae'r lolfa hon yn gweini amrywiaeth wych o fwydydd a diodydd mewn awyrgylch cynnes a hamddenol."}, {"text_idx": "#000011", "text": "'Cartref oddi cartref', dyma'r lle perffaith i ddod ynghyd a\u0302 ffrindiau, teulu a\u2019ch cw\u0302n i fwynhau coffi a danteithion!"}, {"text_idx": "#000012", "text": "Dewch i flasu danteithion llai cyfarwydd o Dwrci yn y caffi modern hwn. Mae hefyd yn darparu ar gyfer figaniaid yn eu bwydlenni brecwast a chinio."}, {"text_idx": "#000013", "text": "Ty\u0302 coffi cynaliadwy, wedi'i ysbrydoli gan ste\u0302m-bync, sy'n gweini danteithion po\u0302b di-glwten yn unig, ochr yn ochr a\u0302 chyfuniadau coffi artisan. Lleoliad y mae ei ethos yn driw i\u2019w enw."}, {"text_idx": "#000014", "text": "Mae Wildflower yn caru popeth cartref. Cacennau blasus a choffi gwych ochr yn ochr a\u0302 bwydlen ginio a bar salad. Maen nhw'n eco ac yn gynaliadwy ac yn rhoi cefndir gwych i\u2019ch lluniau Instagram!"}, {"text_idx": "#000015", "text": "Yn falch ac yn ymroddedig i gynnig bwyd blasus, gwasanaeth cyfeillgar a lleoliad hardd. Mae\u2019r Brook Bistro yn cynnig brecinio, cinio, swper neu ginio dydd Sul a phrofiad bwyta gwych gan di\u0302m angerddol."}, {"text_idx": "#000016", "text": "Bwyty Sbaenaidd a Chiwbaidd go iawn sy'n arbenigo mewn Tapas. Mae'r busnes annibynnol, teuluol hwn yn cynnig profiad bwyta Lladinaidd go iawn."}, {"text_idx": "#000017", "text": "Credant ei bod yn bwysig cadw\u2019n driw i gynhwysion a thraddodiadau coginio'r Eidal. Does dim angen bod yn rhy ffansi. Y blas sy\u2019n bwysig."}, {"text_idx": "#000018", "text": "Wedi'i ddisgrifio fel 'Cuisine Indiaidd wedi'i greu o\u2019r newydd', mae Mowgli yn cynnig bwyd braster isel a seigiau amheuthun o'r India a Bangladesh."}, {"text_idx": "#000020", "text": "Ar droed: Mae\u2019r Eglwys Newydd yn daith deg munud mewn car o Ganol Dinas Caerdydd. Mae\u2019r rhan fwyaf o\u2019r bwytai, y bariau a\u2019r atyniadau i\u2019w gweld wrth i chi gerdded i lawr Heol Merthyr."}, {"text_idx": "#000022", "text": "Tre\u0302n: Yr orsaf drenau agosaf yw Llandaf, tua 15 munud i ffwrdd ar droed."}, {"text_idx": "#000024", "text": "Car: Mae\u2019r rhan fwyaf o fannau parcio ar strydoedd yr Eglwys Newydd wedi\u2019u neilltuo ar gyfer preswylwyr. Mae mannau parcio talu ac arddangos ar gael."}]